પ્રાપ્ત માહિતી અનુસાર જિલ્લાની પ્રજાને સસ્તી દવાઓ ઉપલબ્ધ કરી શકાય તે માટે એક વર્ષ અગાઉ સિવિલ સંકુલમાં દિનદયાળ પ્રધાનમંત્રી જનઔષધિ સ્ટોર્સને શરૂ કરવામાં આવ્યો હતો. આ સ્ટોર્સનું સંચાલન આરોગ્ય વિભાગ દ્વારા ખાનગી સ્ટોર્સનાં માલિકને સોંપાયું હતું. તેમજ તે સમયે આરોગ્ય વિભાગ દ્વારા ઝડપથી શરૂ કરવામાં આવશે તેવું જાહેર કરાયું હતું જેથી તે સમયે સ્ટોર્સનાં માલિકે થોડાં સમય માટે હોસ્પિટલનાં વીજ કનેક્શનમાંથી જ વિજ કનેક્શન આપવા માટે તંત્રને રજૂઆત કરવામાં આવેલ જેથી તંત્ર દ્વારા વિજ કનેક્શન સ્ટોર્સને આપવામાં આવ્યુ હતું. સૂત્રો દ્વારા મળેલી માહિતી અનુસાર છેલ્લાં એકાદ વર્ષથી આ સ્ટોર્સનું વિજ બિલ સિવિલ તંત્રનાં દ્રારા ભરાય છે આજ દિન સુધી આ ખાનગી સ્ટોર્સ દ્વારા અલગથી નવી વિજ કનેક્શન લેવામાં આવ્યું નથી. આ ખાનગી સ્ટોર્સનું બે મહિનાનું વિજ બિલ અંદાજિત ૨૫ હજાર જેટલું આવે છે જેથી ૧૨ માસનું બિલ લાખોમાં જાય છે.